லீ சூ பின் என்பவர் தற்போது சேம்சங் லைப் இன்ஸ்யூரன்சின் தலைமை அதிகாரியாக இருக்கிறார், அத்துடன் உலகின் பணக்கார குடும்பத்தைச் சார்ந்தவர்கள் பல தலைமுறைகளாக இந்நிறுவனத்தை இயக்கி வருகின்றனர். இந்நிறுவனத்தை நிறுவிய லீ பயூங்-சல் என்பவரின் மூன்றாவது மகன் லீ குன் ஹீ என்பவர் இதன் முன்னாள் தலைவராவார்.

சிஜெ கார்ப்பரேஷன், ஹேன்சல் குரூப், சின்சியேஜ் குரூப் மற்றும் ஜூங்-ஹாங் இல்போ தின நாளேடு உள்ளிட்ட தென்கொரிய நிறுவனங்கள் முன்னர் சேம்சங் குழுமத்தின் பிரிவுகளாக இருந்தன. இருந்தபோதும் அந்த தென்கொரிய நிறுவனங்கள் இன்றளவும் முன்னாள் தலைவர் லீ குன் ஹீ என்பவரால் நிர்வகிக்கப்பட்டு வருகிறது. எம்பி3 இயக்கி உற்பத்தியாளரான ஐரிவர் மற்றும் கோப்பகத் தேடி வலை வாசலான நேவர் உள்ளிட்ட தென்கொரிய முன்னணி நிறுவனங்கள் சேங்சங் நிறுவனத்தின் முன்னாள் ஊழியர்களால் நிறுவப்பட்டன என்பது குறிப்பிடத்தக்கது. மின்னணு துறையைச் சார்ந்த பெருமளவிலான தென்கொரிய நிறுவனங்கள் குறைக்கடத்தி பி்சிர் அல்லது எல்சிடி முகப்புகள் உள்ளிட்ட முக்கிய உதிரிகளுக்காக சேம்சங் நிறுவனத்தையே சார்ந்துள்ளன. இதன் காரணமாக விலை நிர்ணயம் மற்றும் சர்வாதீனப் போட்டி உள்ளிட்ட பல பிரச்சினைகள் ஏற்பட வாய்ப்புள்ளது. சேம்சங் குழுமம், சங்கியூன்க்வான் பல்கலைக்கழகம் என்ற தென்கொரியாவின் மிகப்பெரிய தனியார் பல்கலைக்கழகத்தை தனது சொத்தாகக் கொண்டுள்ளது.

சேம்சங் குழுமம் தென்கொரியாவின் மொத்த ஏற்றுமதியில் 20 சதவீதத்தை தனது பங்காகக் கொண்டுள்ளது என்பதுடன், பல உள்ளூர் நி்றுவனங்களுடன் ஒப்பிடும்போது சேம்சங் குழுமம் தனிப்பட்ட முறையில் சந்தைகளில் ஆதிக்கம் செலுத்தி வருகிறது. சேம்சங் குழுமத்தின் வருவாயானது சில நாடுகளின் மொத்த ஜிடிபியைக் காட்டிலும் அதிகமாக உள்ளது. 2006 ஆம் ஆண்டு தரவரிசையின் அடிப்படையில் சேம்சங் குழுமம் உலகிலேயே 34வது மிகப்பெரிய பொருளாதாரம் ஈட்டும் நிறுவனம் என்பதுடன், இது அர்ஜென்டினாவின் பொருளாதாரத்துடன் ஒப்பிடும்போது மிகவும் அதிகமாகும். சேம்சங் நிறுவனம் அந்நாட்டின் பொருளாதார வளர்ச்சி, அரசியல், ஊடகங்கள் மற்றும் நாகரீகம் உள்ளிட்ட அனைத்து துறைகளிலும் தனது ஆதிக்கத்தைச் செலுத்தி வருகிறது என்பதுடன், ஏற்றுமதியை அதிகரிக்கச் செய்யும் மிகப்பெரிய உந்துதல் சக்தியாக இருக்கிறது; மேலும் பல்வேறு நிறுவனங்கள் இந்நிறுவனத்தின் சர்வதேச அளவிலான வளர்ச்சியை முன்மாதிரியாகக் கொண்டு செயல்பட்டு வருகின்றன.

விளையாட்டுகளுக்கு ஆதரவு அளித்தல்
பின்னணி
புற இணைப்புகள்
ஒலிம்பிக் போட்டிகளுக்கான சேம்சங்கின் விளம்பர உதவிகள்